
ROMÂNIA

MUNICIPIUL MARGHITA

                                                         Proiect de hotărâre

Pentru modificarea HCL nr. 170 din 31.08.2022 privind  aprobarea solicitării adresate Ministerului Educaţiei pentru emiterea avizului conform în vederea schimbării destinaţiei bazei materiale a clădirii Grădiniţei cu Program Prelungit situată pe str. Nicolae Bălcescu nr. 21

Analizând temeiurile juridice:

-art. 112 alin. 2 si 6 din Legea educaţiei naţionale nr. 1/2011, cu modificările şi completările ulterioare

-Ordinul Ministerului Educației Naţionale şi Cercetării Ştiinţifice nr.5819/2016 privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia.
- Ordinului Ministerului Educatiei  nr. 6031/2021 privind aprobarea procedurii de  elaborare a  avizului conform pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat , în primii 3 ani calendaristici de la întreruperea activităţii educaţionale, precum şi condiţiile necesare acordării acestuia 
Având în vedere:
-referatul de aprobare 8384 din 21.07.2023 întocmit de primarul municipiului Marghita

-solicitările Ministerului Educaţiei prin Directia Generală Dezvoltare Patrimoniu nr. 28091/7.06.2023 şi 28806 din 30.06.2023 în urma memoriilor justificative ale Municipiului Marghita nr. 3640 din 4.04.2023, respectiv 6570 din 23.06.2023 

În temeiul prevederilor art. 139 alin.(1) si al art. 196 alin.1 lit.a) din Ordonanţa de Urgenţă a Guvernului nr. 57/2019 privind Codul Administrativ, cu modificările şi completările ulterioare   
Primarul Municipiului Marghita propune Consiliului Local următorul 
                                             Proiect de hotărâre:
Art.1 Se aprobă modificarea art.1  HCL nr. 170 din 31.08.2022 privind  aprobarea solicitării adresate Ministerului Educaţiei pentru emiterea avizului conform în vederea schimbării destinaţiei bazei materiale a clădirii Grădiniţei cu Program Prelungit situată pe str. Nicolae Bălcescu nr. 21, care va avea următorul cuprins:

           „ Art. 1 Se solicită Ministerului Educaţiei emiterea avizului conform în vederea schimbării destinaţiei  imobilului ( teren+construcţie)  situat in Marghita str. Nicolae Bălcescu nr. 21, judeţul Bihor, imobil inclus în baza materială a instituţiei de  învăţământ preuniversitar de stat Grădiniţa cu Program Prelungit nr. 1 Marghita, pe o perioadă nedeterminată, datorită faptului  că imobilul  nu mai poate fi folosit în procesul instructiv-educativ , urmând a fi demolat, conform Expertizei tehnice nr. B169/2021

                 Se aprobă ca imobilul (constând în teren si edificarea unei noi clădiri ) să deservească activităţi de interes public local , prin dezvoltarea unui proiect de utilitate publică cu accesare de fonduri externe .
Art. 2 Toate celelalte articole ale HCL nr. 170 din 31.08.2022 rămân neschimbate. 
 Art. 3 Prezenta hotărâre se comunică cu : Instituţia Prefectului Judeţul Bihor, Primarul Municipiului Marghita, Compartimentului Juridic, Ministerului Educaţiei şi Inspectoratul Şcolar Judeţean Bihor  în vederea obţinerii acordului .

